Joshua Madaki
Joshua Mamman Madaki (6 Yuli 1947 - 7 May 2003) ya kasance Gwamnan Jihar Bauchi, Nigeria daga Disambar 1987 zuwa Agustan 1990 sannan kuma ya yi Jihar Filato daga Agustan 1990 zuwa Janairun 1992 a lokacin mulkin soja na Manjo Janar Ibrahim Babangida.

Fage 
An haifi Joshua Mamman Madaki a ranar 6 ga watan Yulin 1947 a garin Manchok dake ƙaramar hukumar ƙaura a jihar Kaduna. Ya halarci Kwalejin St. Paul Wusasa. Bayan shiga aikin soja, yana daga cikin na huɗu da aka kai makarantar horas da sojoji ta Najeriya.

Aikin soja 
A lokacin juyin mulkin ranar 27 ga watan Agustan 1985, lokacin da Janar Ibrahim Babangida ya karɓi mulki, Laftanar Kanar Madaki ya kasance kwamandan bataliya ta 6 ta Guards da ke Bonny Camp. An ajiye bataliyarsa a jiran aiki a tsibirin Legas, kuma an tuhume shi da tsare hanyoyin gabas zuwa tsibirin Victoria Island. Madaki ya samu muƙamin kwamandan rundunar tsaro bayan juyin mulkin. 

Babangida ya ƙarawa Madaki muƙamin Kanar kuma ya naɗa shi Gwamnan Jihar Bauchi a cikin watan Disambar 1987. An mayar da shi Jihar Filato daga Agustan 1990 zuwa Janairun 1992. An samu rikici a tsakanin al’ummar Dong, Tudun Wada da Kabong a garin Jos ta Arewa a Jihar Filato a lokacin ƙidayar jama’a a shekarar 1991 wanda ya hana ƙidayar jama’a samar da bayanan waɗannan yankuna. Kanar Madaki ya kafa hukumar shari’a domin tantance mallakar waɗannan yankuna.

Daga baya aiki 
Bayan ya yi ritaya daga aikin soja, Madaki ya zama mamba a jam’iyyar National Democratic Coalition (NADECO), ƙungiyar ƴan ƙabilar Yorubu mafi yawansu ta matsawa gwamnatin Sani Abacha lamba don dawo da mulkin dimokuraɗiyya. A jamhuriya ta huɗu ta Najeriya Madaki ya zama mamba a jam'iyyar People's Democratic Party (PDP). A cikin watan Agustan 2001, an naɗa Madaki Shugaban Hukumar Ƙwallon Ƙafa ta Rugby ta Najeriya. A cikin watan Yunin 2002 ne aka ruwaito cewa yana shirin tsayawa takarar gwamnan jihar Kaduna a cikin watan Afrilun 2003 a dandalin jam’iyyar All People’s Party (APP) mai ƙawance da jam’iyyar All Nigeria People’s Party. 

A cikin watan Oktoban 2002, ya koma Alliance for Democracy (AD). Ya shirya tsayawa takarar gwamnan Kaduna akan wannan dandali. 

Madaki ya rasu ne a wani hatsarin mota a ranar 8 ga watan Mayun 2003, lokacin da ɗaya daga cikin tayoyin da ke cikin motarsa ƙirar jeep ya fashe, lamarin da ya yi sanadin tayar da motar.

Manazarta 

Haifaffun 1947
Matattun 2003